Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 84

4. Minden vizsgálóhelynek rendelkeznie kell legalább az alábbi tevékenységeket szabályozó szabványműveleti előírásokkal (az egyes tevékenységek után szereplő felsorolások példaként szerepelnek). 4.1. Vizsgálati és összehasonlító anyagok: átvétel, azonosítás, címkézés, kezelés, mintavétel és tárolás. 4.2. Készülékek, anyagok, reagensek: 4.2.1. készülékek: használat, karbantartás, tisztítás, kalibráció, hitelesítés; 4.2.2. számítógépes rendszerek: validáció, működtetés, karbantartás, biztonság, az adatok megváltoztatásának ellenőrizhetősége és mentés; 4.2.3. anyagok, reagensek, oldatok: készítés és címkézés. 2001/37. szám 4.3. Nyilvántartások vezetése, jelentés, tárolás és visszakeresés: 4.3.1. a vizsgálatok kódolása, adatgyűjtés, a jelentések elkészítése, tárgymutató rendszerek (indexek), az adatok kezelése — beleértve a számítógépes adatrendszerek alkalmazását is. 4.4. Vizsgálati rendszer (ahol alkalmazható): 4.4.1. a helyiség előkészítése és a helyiségek környezeti feltételei a vizsgálati rendszer számára; 4.4.2. előírások a vizsgálati rendszer fogadására, szállítására, megfelelő elhelyezésére, jellemzésére, azonosítására és gondozására; 4.4.3. a vizsgálati rendszer előkészítése, megfigyelése, vizsgálata a vizsgálat előtt, közben és befejezésekor; 4.4.4. a vizsgálat során a vizsgálati rendszerből kieső (moribund) vagy elpusztult egyedekkel kapcsolatos teendők; 4.4.5. a vizsgálati minták gyűjtése, azonosítása és kezelése (beleértve a kórboncolást és hisztopatológiát); 4.4.6. a vizsgálati rendszerek kihelyezése és elhelyezése a vizsgálat céljára szolgáló földterületeken. 4.5. Minőségbiztosítás előírásai: 4.5.1. a minőségbiztosítási személyzet feladata, a helyszíni ellenőrzések tervezése, időzítése, végrehajtása, dokumentálása és jelentése. X. A vizsgálat elvégzése

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes